## 479

Na temelju članka 12. stavak (4) Zakona o ljekarničkoj djelatnosti („Narodne novine Županije Zapadnohercegovačke“, broj: 6/21) i članka 63. stavak (3) Zakona o organizaciji tijela uprave u Županiji Zapadnohercegovačkoj („Narodne novine Županije Zapadnohercegovačke“, broj: 9/06, 6/20), ministar zdravstva, rada i socijalne skrbi Županije Zapadnohercegovačke donosi

### PRAVILNIK

#### O DOPUNAMA PRAVILNIKA

**O BLIŽIM UVJETIMA GLEDE PROSTORA, OPREME I KADRA, KRITERIJIMA ZA OSNIVANJE I OBAVLJANJE LJEKARNIČKE DJELATNOSTI U SVIM ORGANIZACIJSKIM OBLICIMA, KAO I NAČINU I POSTUPKU NJIHOVE VERIFIKACIJE**

##### Članak 1.

U Pravilniku o bližim uvjetima glede prostora, opreme i kadra, kriterijima za osnivanje i obavljanje ljekarničke djelatnosti u svim organizacijskim oblicima, kao i načinu i postupku njihove verifikacije („Narodne novine Županije Zapadnohercegovačke“, broj: 13/21 i 38/23) u članku 41. stavak (2) iza točke n) dodaje se nova točka o) koja glasi:

„o) pozitivno mišljenje Komore izdano u smislu članka 51. Zakona o zdravstvenoj zaštiti,“

##### Članak 2.

U članku 42. stavak (2) točka c) iza alineje 11) dodaje se nova alineja 12) koja glasi:

„12) pozitivno mišljenje Komore izdano u smislu članka 51. Zakona o zdravstvenoj zaštiti,“

##### Članak 3.

U članku 43. stavak (2) iza točke q) dodaje se nova točka r) koja glasi:

„r) pozitivno mišljenje Komore izdano u smislu članka 191. stavak (1) točka c) Zakona o zdravstvenoj

zaštiti,“

##### Članak 4.

U članku 44. stavak (2) iza točke l) dodaje se nova točka m) koja glasi:

„m) pozitivno mišljenje Komore izdano u smislu članka 51. Zakona o zdravstvenoj zaštiti,“

##### Članak 5.

U članku 45. stavak (2) iza točke k) dodaje se nova točka l) koja glasi:

„l) pozitivno mišljenje Komore izdano u smislu članka 51. Zakona o zdravstvenoj zaštiti.”

##### Članak 6.

Članak 54. mijenja se i glasi:

„Zavod za javno zdravstvo Županije Zapadnohercegovačke kao i nadležna Komora, dužni su donijeti opće akte kojima se uređuju bliži kriteriji na osnovu kojih izdaju mišljenje, kao i način i postupak izdavanja mišljenja, te su iste dužni uskladiti s ovim Pravilnikom u roku od 30 dana od dana stupanja na snagu ovog Pravilnika.“

##### Članak 7.

Ovaj Pravilnik stupa na snagu osmog dana od dana objave u „Narodnim novinama Županije Zapadnohercegovačke.“

Bosna i Hercegovina

Federacija Bosne i Hercegovine ŽUPANIJA ZAPADNOHERCEGOVAČKA **MINISTARSTVO ZDRAVSTVA,**

#### RADA I SOCIJALNE SKRBI

Broj: 08-226/24

Grude, 26. lipnja 2024. godine

M I N I S T A R

**Tomislav Pejić, dr. med.**